Bringubeinsbrot eru talin algeng í íslenskum varphænum. Brotin verða vegna of mikillar eggjaframleiðslu, árekstra í húsnæði og jafnvel þegar litlar hænur verpa of stórum eggjum.
Brákuð og brotin bringubein eru talin algeng í varphænsnum á Íslandi líkt og í nágrannalöndunum. Ástæður eru taldar fjölbreyttar. Húsnæði, kalkskortur, mikil eggjaframleiðsla og jafnvel að of litlar hænur verpi of stórum eggjum.
Alvarleiki og há tíðni bringubeinsskaða er eitt helsta velferðarvandamál sem eggjaframleiðendur standa frammi fyrir, segir í evrópskri samantekt sem unnin var á fjögurra ára tímabili.
Í Kjarnanum í dag er fjallað um bringubeinaskaða í varphænum og vitnað í samantekt evrópsks samstarfsverkefnis sem Ísland tók þátt í frá 2016 til 2020. Þrjátíu til níutíu prósent hænsna í hverjum varphænuhópi reyndust með bringubeinsskaða af einhverju tagi þegar fuglarnir voru um tíu mánaða.
Brigitte Brugger dýralæknir alifuglasjúkdóma hjá MAST segir varphænurnar þurfa kalk úr beinum til að framleiða eggjaskurnina og hluti skýringarinnar á brotunum geti einnig verið skortur á rými í hænsnabúum. Fuglarnir geti flogið á og það valdið beinbrotum. Einnig verpi fuglarnir svo mikið að það valdi veikari beinum.
og það er vandamálið sem gerir það að verkum að svo há tíðni varphæna er með bringubeinsbrot. gömul eða ný. Er þetta ekki kvalarfullt fyrir dýrin? Ef að þetta eru ný brot þá held ég að það sé enginn vafi um það að þetta sé sárt.
Ný dönsk rannsókn hefur leitt í ljós að bringubeinsbrotin eru ekki alltaf vegna ytri áverka.
Að brotið getur komið innan frá þegar hænurnar eru að verpa eggjum. Þessar dönsku rannsóknir sýndu í enn meiri mæli en menn hefur grunað að þetta getur verið bara þáttur í þessu vandamáli
Bringubeinsbrot eru talin algeng í íslenskum varphænum. Brotin verða vegna of mikillar eggjaframleiðslu, árekstra í húsnæði og jafnvel þegar litlar hænur verpa of stórum eggjum.